पुनीत राजकुमार (कन्नड़: ;  17 मार्च 1975  29 अक्टूबर 2021) कन्नड़ फिल्मों में अभिनय करने वाले एक भारतीय फिल्म अभिनेता हैं और कन्नड़ सुपरस्टार डॉ॰ राजकुमार के सबसे छोटे बेटे एवं केएफआई के एक प्रमुख स्टार शिवराज कुमार के छोटे भाई थे। एक बाल कलाकार के रूप में वे 12 फिल्मों में दिखाई दिए हैं। उन्होंने 1986 में फिल्म बेट्टद हूवु के लिए सर्वश्रेष्ठ बाल कलाकार का राष्ट्रीय फ़िल्म पुरस्कार जीता है।

1980 के दशक में एक बाल कलाकार के रूप में फिल्मों में दिखाई देने के बाद पुनीत राजकुमार ने फिल्म अप्पू में एक अग्रणी भूमिका के साथ अपने फ़िल्मी सफ़र की शुरुआत की। यह एक बहुत बड़ी हिट फिल्म रही थी। उन्हें आकाश (2005), अरसु (2007), मिलन (2007) और वंशी (2008) जैसी फिल्मों में अपने अभिनय के लिए जाना जाता है जो अभी तक उनकी सबसे बड़ी व्यावसायिक सफलताएं रही हैं।

2007 में आरसु में अपने अभिनय के लिए उन्होंने एक फिल्म फेयर पुरस्कार प्राप्त किया और 2008 में मिलन में अपने प्रदर्शन के लिए उन्हें कर्नाटक राज्य का सर्वश्रेष्ठ अभिनेता का पुरस्कार मिला।

वर्तमान में वे कन्नड़ फिल्म उद्योग में सबसे अधिक पारिश्रमिक पाने वाले अभिनेता हैं। उनकी व्यावसायिक रूप से सफल फिल्म हिट की दर सबसे अधिक है और उनकी 14 फिल्में लगातार कम से कम 100 दिनों तक सिनेमा घरों में बनी रही हैं।

 जीवनी 
पुनीत राजकुमार का जन्म लोहित के रूप में कन्नड़ फिल्म उद्योग के सुपर स्टार डॉ॰ राजकुमार और निर्माता पर्वतम्मा राजकुमार के घर हुआ था। वे उनके पाँचवें और सबसे छोटे बेटे थे।

उन्होंने अपने फिल्म कैरियर की शुरुआत उस समय की थी जब वे केवल छः महीने के थे (फ़िल्म: प्रेमदा कानिके).
वे कई फिल्मों में अपने वास्तविक पिता के बेटे के रूप में दिखाई दिए हैं। उन्होंने बहुत ही कम उम्र में स्कूल छोड़ दिया था और फिल्मों में अभिनय करना शुरू कर दिया था। उन्होंने अपने घर पर एक निजी शिक्षक के पास पढ़ाई की। बाद में उन्होंने कंप्यूटर साइंस में एक डिप्लोमा प्राप्त किया। इसके बाद फिल्म उद्योग में प्रमुख भूमिकाओं में प्रवेश करने से पहले उन्होंने खनन के कारोबार में अपना कैरियर शुरू किया। एक नायक के रूप में अपनी पहली फिल्म में आने से पहले उन्होंने तीन साल तक नृत्य और मार-धाड़ का प्रशिक्षण लिया।

फिल्म जगत में प्रवेश करने से पहले पुनीत ने कलारिपयट्टू में प्रशिक्षण लिया था जो एक सबसे पुराना भारतीय मार्शल आर्ट है।

 एक अभिनेता के रूप में कैरियर की शुरुआत 
उनके अभिनय कैरियर की शुरुआत वास्तव में वसंत गीत फिल्म के साथ हुई थी जिसमें उन्होंने केवल पाँच साल की उम्र में एक अच्छा अभिनय किया था। इस फिल्म के बाद 1980 से 1984 के बीच उन्होंने कुछ और लोकप्रिय फिल्मों में काम किया। 1985 में उन्होंने "बेट्टद हूवु" में काम किया और सर्वश्रेष्ठ बाल कलाकार का एक राष्ट्रीय फ़िल्म पुरस्कार प्राप्त किया।

 बाल कलाकार 
वे 12 फिल्मों में एक बाल कलाकार के रूप में दिखाई दिए: वसंत गीत, भाग्यवंत, होसा बेलाकू, चलिसुवा मोदागलु, भक्त प्रह्लाद, एराडू नक्षत्रगलु, बेट्टद हूवु, यारिवाणु, शिव मेच्चिदा कन्नप्पा, परशुराम और सनदी अप्पन्ना.

 मुख्य भूमिकाएं 
2002 में फिल्म अप्पू के नायक के रूप में उन्होंने फिल्म उद्योग में फिर से प्रवेश किया। इसे तेलुगू में इडियट के नाम से और तमिल में दम के नाम से दुबारा बनाया गया। उन्होंने अरसु और मिलन फिल्मों के लिए पुरस्कार भी प्राप्त किया। अरसु फिल्म में अपनी भूमिका के लिए उन्होंने सर्वश्रेष्ठ अभिनेता का एक फिल्म फेयर पुरस्कार प्राप्त किया और फिल्म मिलन के लिए उन्हें कर्नाटक राज्य का सर्वश्रेष्ठ अभिनेता का पुरस्कार मिला। फिल्म मिलन कर्नाटक में 37 केन्द्रों में 50 दिनों तक और 5 केन्द्रों में 100 दिनों तक सफलतापूर्वक चली. इसने सितम्बर 2008 में बेंगलूर के पीवीआर सिनेमाज में एक साल तक चलने का एक रिकार्ड कायम किया। 2009 में उन्होंने राज-द शोमैन में अभिनय किया जिसे आलोचकों से मिश्रित समीक्षाएँ मिलीं लेकिन यह फिल्म बॉक्स ऑफिस पर सफल रही। उसी साल उनकी दूसरी फिल्म राम भी बॉक्स ऑफिस पर सफल रही।  2010 में फिल्म पृथ्वी रिलीज हुई और इसने 100 दिनों का अपना सफ़र पूरा कर लिया है। इस फिल्म को इसके कर्नाटक में चल रही राजनीति के प्रभावशाली चित्रण के लिए आलोचनात्मक प्रशंसा मिली। 

 गायन कैरियर 
अभिनय के अलावा पुनीत का अपना एक गायन कैरियर भी है। उन्होंने बचपन से ही एक बाल कलाकार के रूप में अपनी सभी फिल्मों में गीत गाया है, एक मुख्य पुरुष अभिनेता के रूप में अपना सफ़र शुरू करने के बाद उन्होंने अपनी सभी फिल्मों में कम से कम एक गीत गाना शुरू कर दिया था।

उनकी फिल्मों के संगीत निर्देशकों के लिए उनकी आवाज में गीत रिकॉर्ड करना एक आम बात है क्योंकि उनके ज्यादातर गीत काफी लोकप्रिय होते हैं। अपनी पहली फिल्म अप्पू से ही वे ज्यादातर एकल गीतों के लिए अपनी आवाज का इस्तेमाल करते आ रहे थे। वंशी फिल्म में जोते जोतेयली गाने के साथ-साथ उन्होंने युगल गीत भी गाया है जो 2008 का एक हिट गीत बन गया था।इनकी मृत्यु 29 अक्टूबर 2021 को हार्ट अटैक की वजह से हो गई।

 अतिरिक्त गतिविधियां 
फिल्म उद्योग में प्रवेश करने से पहले वे कर्नाटक में एक घरेलु बैनर वज्रेश्वरी कम्बाइंस के फिल्म वितरण के काम में सक्रिय रूप से संलग्न थे, जो आज भी जारी है। उन्होंने कई फिल्मों का निर्माण अपने भाइयों शिवराज कुमार और राघवेंद्र राजकुमार के लिए किया। उन्होंने दो टीवी धारावाहिकों का भी निर्माण किया।

फिल्म आकस्मिक में उन्होंने डॉ॰ राजकुमार की वेशभूषा डिजाइन की थी।

पुनीत को स्टीडीकैम की जानकारी है जिसका इस्तेमाल फिल्मों में स्टंट और कार से पीछा करने जैसे दृश्यों को फिल्माने के लिए किया जाता है। फिल्मों के लिए नए ब्रांड के कैमरों और हाई डिफिनिशन लेंसों के बारे में सीखना संभवतः उनका सबसे पसंदीदा शौक है।

अपने पिता डॉ॰ राजकुमार की इच्छा के अनुसार उन्होंने अपने भाई और परिवार के साथ मिलकर बेंगलूर के गांधी नगर में डॉ॰ राज इंटरनेशनल के नाम से एक होटल का निर्माण किया है।

पुनीत खुद को अपनी माँ पर्वतम्मा राजकुमार के साथ परोपकारी कार्यों में शामिल करते हैं और इस जिम्मेदारी का निर्वाह मैसूर के शक्ति धाम नामक एक आश्रम में करते हैं।

 ब्रांड का विज्ञापन 
वे एफस्क्वायर (), मालाबार गोल्ड एंड डायमंड्स, मनप्पुरम और "धी" (डीएचईई) नामक एक डांस शो के ब्रांड एंबेसेडर हैं। साथ ही अपने राज्य के स्वामित्व वाले कर्नाटक मिल्क फेडरेशन के लिए किसी पारिश्रमिक के बगैर इसके उत्पाद "नंदिनी" के लिए ब्रांड एंबेसेडर बनने के उनके निर्णय की मीडिया और प्रसंसकों द्वारा सराहना की गयी है।. दशकों पहले उनके पिता डॉ॰ राजकुमार भी किसी पारिश्रमिक के बगैर "नंदिनी" के दुग्ध उत्पादों के लिए ब्रांड एंबेसेडर बने थे जिससे केएमएफ के उत्पादों की बिक्री को कर्नाटक राज्य और इसके बाहर भी बढ़ाने में काफी मदद मिली थी।

अब वे आईपीएल की एक टीम रॉयल चैलेंजर्स बंगलौर के ब्रांड एंबेसेडर हैं। उन्होंने उपेंद्र की जगह ली है जो 2008 और 2009 में इस टीम के ब्रांड एंबेसडर रहे थे।

 फ़िल्मों की सूची 
 बाल कलाकार के रूप में 
 वर्ष फिल्म भूमिका नोट्स 1976 प्रेमदा कनिके  बाल कलाकार  1977 सनादी अप्पन्ना  बाल कलाकार  1980 वसंत गीत  श्याम  1981 भाग्यवंत  कृष्णा 1982 होसा बेलाकू  पुट्टू  चलिसुवा मोदगालू  रामू 1983 भक्त प्रह्लाद  प्रह्लाद  एराडु नक्षत्रगलु  राजा  1984 यारिवाणु  श्याम  1985 बेट्टद हूवु  रामू विजेता : सर्वश्रेष्ठ बाल कलाकार के लिए राष्ट्रीय फिल्म पुरस्कार 1989 परशुराम  अप्पू 

 मुख्य भूमिका 
 वर्ष फिल्म भूमिका नोट्स 2002 अप्पू  अप्पू 200 दिन 2003 अभि  अभि 150 दिन2004 वीरा कन्नाडिगा  मुन्ना 100 दिन मौर्य  मनु 125 दिन2005 आकाश  आकाश 175 दिन नम्म बसवा  बासवा 125 दिन 2006 अजय  अजय 100 दिन2007 अरसु  शिवराज अर्स 150 दिन  विजेता, फिल्मफेयर बेस्ट एक्टर एवार्ड. मिलन  आकाश 450 दिन  विजेता, कर्नाटक स्टेट बेस्ट एक्टर एवार्ड  मलयालम में डब किया गया है2008 बिंदास  शिवू 100 दिन  तेलुगु में पांडुगाडू के रूप में डब किया गया वंशी  वंशी 125 दिन2009 राज- दी शोमैन बेस्ट एक्टर एवार्ड  मुत्तुराज 100 दिन राम  राम 175 दिन2010 पृथ्वी  पृथ्वी कुमार 100 दिन  मलयालम में डब किया गया है जैकी  जानकीराम 14 अक्टूबर 2010 को रिलीज़ की जा रही है 2012 "अन्ना बॉन्ड" बॉण्ड रवि 100 दिन 2017 "राजकुमार" सिद्धार्थ 100 दिन 

 पार्श्व गायन 
 वर्ष फिल्म गीत 1981 भाग्यवंत  बाना दारियाल्ली सूर्या जारी होदा 1982 चलिसुवा मोदगालू  कानादंते माय्वादनो1983 भक्त प्रह्लाद  नारायणा हरि नारायणा एरादु नक्शात्रगालू  नन्ना उदुपू निन्नादु निन्ना उदुपू नन्नादु 1985 यारिवाणु  अकशाड़े हारादुवा और कनुवा कन्निगे देवरू 1986 बेट्टद हूवु  बिसिले मलेये एराली बराली 1989 परशुराम  कद्रे तप्पु कोंद्रे तप्पु 2002 अप्पू  तालिबान अल्ला अल्ला 2003 अभि  मामा मामा मजा माडू2004 वीरा कन्नाडिगा  नाइरे नाइरे नाइनाइरे बाबा मौर्य  सिंपल हाग हेल्तीं केले ऋषि  बंदलूरा भंदारेल्ला केलि बंडू भंगडा2005 आकाश  होडी होडी होडी होडी डोलू होडी नम्मा बासवा  रुक्कु रुक्कु रुक्कम्मा 2007 लव कुश  होताप्पा होत्तु सक्काथु होट्टु2008 बिंदास  बेंगलूरु मंगलुरु येल्ले होद्रू बिंदास वंशी  जोते जोतेयाली प्रीती जोतेयाली 2009 राम  होसा बजाना गाना 2010 जैकी  एडवट्टाऐतु  2010 मैलारी  नम्म मैलारी

 निजी जीवन 
उन्होंने 24 वर्षीय अश्विनी रेवनाथ से विवाह किया और अब उनकी दो बेटियां द्रिथि और वन्धिता हैं।

 पुरस्कार और सम्मान 
 राष्ट्रीय पुरस्कार 
 सर्वश्रेष्ठ बाल कलाकार के लिए नेशनल फिल्म एवार्ड - बेट्टद हूवु - 1986

 राज्य पुरस्कार 
 सर्वश्रेष्ठ अभिनेता के लिए कर्नाटक स्टेट फिल्म एवार्ड - मिलन - 2008

 फिल्मफेयर पुरस्कार 
 फिल्मफेयर बेस्ट एक्टर एवार्ड - अरसु - 2006

 अन्य पुरस्कार 
 ग्रेट सन ऑफ कर्नाटक
 फिल्म राम के लिए एकेकेए बेस्ट एक्टर एवार्ड
 एक्सलेंट डांसर एवार्ड
 साउथ स्कोप - फिल्म राज- दी शोमैन-2010 के लिए बेस्ट एक्टर एवार्ड

 सन्दर्भ 

श्रेणी:1975 में जन्मे लोग
श्रेणी:भारतीय अभिनेता
श्रेणी:कन्नड़ लोग
श्रेणी:भारतीय बाल कलाकार
श्रेणी:भारतीय फ़िल्म अभिनेता
श्रेणी:कन्नड़ अभिनेता
श्रेणी:कर्नाटक के लोग
श्रेणी:बंगलोर के लोग
श्रेणी:२०२१ में निधन